Apstiprināti:

Ar 2022.gada 23.februāra 

SIA “Jēkabpils pakalpojumi”
izsoļu komisijas lēmumu nr.1.
NEDZĪVOJAMO TELPU RAIŅA IELĀ 83, JĒKABPILĪ, JĒKABPILS NOVADĀ
NOMAS TIESĪBU IZSOLES NOTEIKUMI
1. Vispārīgie noteikumi.

1. Noteikumi nosaka kārtību, kādā notiek SIA “Jēkabpils pakalpojumi” piederošo nedzīvojamo telpu, kas atrodas Raiņa ielā 83, Jēkabpilī, Jēkabpils novadā ar kopējo platību 188.6 m2, 1 telpa
(turpmāk tekstā saukts Objekts) nomas tiesību iegūšana rakstiskā augšupejošā izsolē.

1.1. Objekta plānotā izmantošana: saimnieciskā darbība (noliktavas vajadzībām).
1.2. Izsole notiek ievērojot Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi” un atbilstoši SIA “Jēkabpils pakalpojumi” nekustamā īpašuma iznomāšanas un nekustamā īpašuma nomāšanas noteikumiem.

1.3. Šo noteikumu mērķis ir nodrošināt nomas tiesību izsoles dalībniekiem atklātu un vienādu iespēju nomas tiesību iegūšanai uz Objektu, nodrošināt izsoles dalībnieku izvēles caurspīdīgumu, kā arī iegūt iespējami augstāku nomas maksu. 

1.4. Izsoli organizē un veic ar 2022.gada 26.janvāra rīkojumu Nr.4 SIA “Jēkabpils pakalpojumi” iecelta izsoles komisija. 

1.5. Ar izsoles noteikumiem var iepazīties interneta vidē www.jekpak.lv
1.6. Kontaktpersona: Izsoļu komisijas locekle Ieva Kancāne, e-pasts: ieva.kancane@jekpaklv. 
1.7. Izsoles veids: rakstiska augšupejoša
1.8. Nomas līguma termiņš: 3 (trīs) gadi ar iespēju pagarināt
1.9. Nomnieks nav tiesīgs nodot nomas objektu vai tā daļu apakšnomā.
1.10. Nomas objekts ir labā stāvoklī. Ikvienam interesentam ir tiesības veikt Nomas objekta apskati, par tās laiku iepriekš vienojoties ar 1.6.punktā norādīto kontaktpersonu.
2. Izsoles sākumcena, solis.

2.1. Nomas objekta nosacītās nomas maksas apmērs EUR 0.85 (85 eiro centi) par viena kvadrātmetra nomu mēnesī, bez PVN. Papildus nomas maksai jāsedz elektrības pieslēguma nodrošināšanas un patēriņa maksa atbilstoši skaitītāja rādījumiem.
2.2. Nomas tiesību izsoles minimālais solis ir EUR 0,05 (pieci eiro centi). Maksimālais solis nav ierobežots. 
3. Izsoles dalībnieki.

3.1. Par Izsoles dalībnieku var kļūt fiziska vai juridiska persona (individuālais komersants vai komercsabiedrība, zemnieku saimniecība), kas vienlaikus atbilst sekojošiem kritērijiem:

3.1.1. saskaņā ar spēkā esošo likumdošanu tam ir tiesības nomāt nekustamo īpašumu;
3.1.2. tam nav parādu SIA “Jēkabpils pakalpojumi” saskaņā ar citām līgumsaistībām;

3.2. Izsoles dalībniekam, piesakoties izsolei, rakstiski jāapliecina, ka šo noteikumu 3.1. punktā minētie ierobežojumi uz viņu neattiecas. Ja tiek atklāts, ka izsoles dalībnieks ir sniedzis nepatiesas ziņas, izsoles dalībnieka piedāvājums netiek vērtēts.
4. Piedāvājumu iesniegšana. 

4.1. Izsoles dalībnieki savus piedāvājums izsolei var iesniegt 5 darba dienu laikā no paziņojuma par izsoli publicēšanas dienas jeb līdz 2022.gada 10.martam plkst. 15:00 SIA “Jēkabpils pakalpojumi”, Zemgales ielā 24/1, Jēkabpilī, Jēkabpils novadā vai sūtot pieteikumu uz e-pastu ieva.kancane@jekpak.lv
4.2. Fiziska persona iesniedz šādus dokumentus: 

4.2.1. Iznomātājam adresētu pieteikumu (1.pielikums), kurā norādīts vārds, uzvārds, personas kods, deklarētā dzīvesvietas adrese un cita adrese, kurā persona sasniedzama, telefona numurs un e-pasta adrese, nomas Objekta adresi un platību, nomas laikā plānotās darbības Objektā, kā arī piedāvātā Objekta nomas maksa. 

4.3. Juridiska persona iesniedz šādus dokumentus: 

4.3.1. iznomātājam adresētu pieteikumu (1.pielikums), kurā norādīts juridiskā personas nosaukums, reģistrācijas numurs, adrese, telefona numurs un e-pasta adrese, pārstāvja vārdu, uzvārdu, nomas Objekta adresi un platību, nomas laikā plānotās darbības Objektā, kā arī piedāvātā Objekta nomas maksa; 

4.4. Piedāvājums iesniedzams elektroniskajā vidē, nosūtot uz e-pastu: ieva.kancane@jekpak.lv, vai klātienē- aizlīmētā aploksnē, uz kuras jānorāda izsoles dalībnieka kontaktinformācija un uzraksts: „Pieteikums dalībai nedzīvojamo telpu Raiņa ielā 83, Jēkabpilī, Jēkabpils novadā nomas tiesību izsolei. Neatvērt līdz 2022.gada 10. martam, plkst.15:00.”
4.5. Ziņas par iesniegtajiem piedāvājumiem netiek izpaustas līdz Nolikuma 5.1.punktā noteiktajam piedāvājumu atvēršanas termiņam.  

5. Piedāvājumu atvēršana un vērtēšana. 

5.1. Izsoles dalībnieku piedāvājumus izsoles komisija atver pēc piedāvājumu iesniegšanas termiņa beigām – 2022.gada 10. martā, plkst.15:10, SIA “Jēkabpils pakalpojumi”, Zemgales ielā 24/1, Jēkabpilī, Jēkabpils novadā, izsoles dalībnieku un visu citu ieinteresēto personu klātbūtnē. Piedāvājumi tiek atvērti to iesniegšanas kārtībā, tiek nosaukts izsoles dalībnieka vārds, uzvārds vai nosaukums un tā piedāvātā nomas maksa Euro par vienu kvadrātmetru. Piedāvājumu atvēršanas gaita tiek protokolēta. Visi klātesošie komisijas locekļi parakstās uz katra piedāvājuma.
5.2. Pēc piedāvājumu atvēršanas slēgtā izsoles komisijas sēdē notiek to kvalifikācijas pārbaude– iesniegto piedāvājumu atbilstības Nolikuma 3.1.punktā izvirzītajām prasībām pārbaude. Komisija tālāk vērtē tikai kvalifikācijas pārbaudi izturējušo izsoles dalībnieku piedāvājums.

5.3. No kvalifikācijas pārbaudi izturējušo izsoles dalībnieku piedāvājumiem tiek noteikts dalībnieks, kurš nosolījis augstāko nomas maksu.
5.4. Gadījumā, ja vairāki dalībnieki nosolījuši vienādu augstāko nomas maksu, izsoles komisija turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu un organizē piedāvājumu tūlītēju atvēršanu. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu, izsoles komisijas pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši nosolītajai nomas maksai.
6. Izsoles rezultātu apstiprināšana.

6.1. Izsoles komisija ne vēlāk kā viena mēneša laikā, skaitot no piedāvājumu atvēršanas dienas, pieņem lēmumu par izsoles rezultātiem.

6.2. Izsoles komisijai ir pienākums ne vēlāk kā divu darba dienu laikā no izsoles rezultātu apstiprināšanas dienas, informēt par to visus izsoles dalībniekus, kā arī ievietot attiecīgu paziņojumu www.jekpak.lv. Paziņojums par izsoles rezultātiem dalībniekiem tiek nosūtīts uz tā pieteikumā izsolei norādīto e-pasta adresi, bet ja tādas nav, uz pasta adresi.
6.3. Izsoles dalībnieki ir tiesīgi iesniegt sūdzības par izsoles komisijas darbībām un izsoles norisi rakstveidā SIA “Jēkabpils pakalpojumi”, ne vēlāk kā 7 (septiņu) darba dienu laikā pēc izsoles rezultātu paziņojuma nosūtīšanas dienas.
7. Līguma slēgšana un norēķinu kārtība.

7.1. Izsoles uzvarētājam ir pienākums noslēgt telpu nomas līgumu 7 (septiņu) darba dienu laikā pēc izsoles rezultātu paziņošanas dienas un attiecīga uzaicinājuma saņemšanas.

7.2. Ja izsoles uzvarētājs 7.1.punktā noteiktajā termiņā nav noslēdzis nomas līgumu, viņš zaudē tiesības uz izsolītā īpašuma nomu. Izsoles komisija piedāvā īpašumu nomāt izsoles dalībniekam, kurš izsolē nosolījis nākamo augstāko nomas cenu. Ja nākošās augstākās cenas solītājs piekrīt nomas līguma slēgšanai, puses noslēdz attiecīgu nomas līgumu. Termiņš šāda piedāvājumu iesniegšanai ir divas nedēļas. Nomas līgums tiek noslēgts 7.1.punktā noteiktajā termiņā. 

7.3. Informāciju par nomas līguma tiesību piešķiršanu nākošajam pretendentam, izsoles komisijai ir pienākums publicēt www.jekpak.lv 2 (divu) darba dienu laikā.

7.4. Nomas līgums tiek slēgts atbilstoši šo noteikumu 2.pielikumā pievienotajam līguma projektam. Puses ir tiesīgas, līguma slēgšanas laikā, vienoties par nebūtiskiem līguma projekta grozījumiem. 

7.5. Nomas līgumā tiek norādīta uzvarējušā pretendenta nosolītā nomas maksa, kas līguma darbības laikā nevar tikt mainīta.
8. Nenotikušas, spēkā neesošas un atkārtotas izsoles.

8.1. Ja izsoles noteikumos noteiktajā termiņā neviens dalībnieks nav iesniedzis piedāvājumu izsolē, izsoles komisija var pagarināt dalībnieku pieteikšanās termiņu vai paziņot par atkārtotu izsoli.

8.2. Izsoles komisija atzīst izsoli par nenotikušu, ja izsolē netiek iesniegti piedāvājumi.
8.3. SIA “Jēkabpils pakalpojumi” var atzīt izsoli par spēkā neesošu, ja:

8.3.1. tiek konstatēts, ka nepamatoti noraidīts kāda dalībnieka piedāvājums; 

8.3.2. tiek konstatēts, ka bijusi noruna atturēt kādu no piedalīšanas izsolē; 

8.3.3. piedāvājumu iesniegšana notikusi citā vietā vai laikā, nekā bijis noteikts izsoles noteikumos.

8.4. Ja izsole, pamatojoties uz šo noteikumu 8.3.punktu, atzīta par spēkā neesošu, SIA “Jēkabpils pakalpojumi” nedēļas laikā paziņo par to visiem izsoles dalībniekiem.

9. Izsoles komisijas tiesības un pienākumi.

9.1. Izsoles komisijai ir tiesības pieaicināt komisijas darbā speciālistus un ekspertus ar padomdevēja tiesībām.

9.2. Katram komisijas loceklim ir viena balss. Vienādu balsu skaita gadījumā izšķirošā balss ir komisijas priekšsēdētājam.

9.3. Izsoles komisijas sēde ir lemttiesīga, ja tajā piedalās vismaz 3 komisijas locekļi.

Pielikumi: 

1. pieteikums dalībai izsolē uz 1lpp; 

2. nomas līguma projekts uz 4 lpp.   

Izsoles komisijas priekšsēdētājs

/paraksts/


Mārtiņš Gluhs 

1. pielikums
PIETEIKUMS 

telpu nomas tiesību rakstveida izsolei 

Jēkabpilī 2022.gada ___. ___________

	1. Izsoles rīkotājs, Iznomātājs
	SIA „ Jēkabpils pakalpojumi”, Zemgales iela 24/1, Jēkabpils, Jēkabpils novads, LV-5201, t. 65237664

	2. Nomas objekts, adrese, kadastra numurs un platība
	Nekustamā īpašuma adrese: Raiņa iela 83, Jēkabpils, Jēkabpils novads.
Būves kadastra apzīmējums: 5601 001 3049 001-01
Telpu platība: 188.6 m2 

	3. Nomas laikā plānotā darbība nomas objektā
	

	4. Informācija par pieteikuma iesniedzēju: 
	

	4.1. Fiziskas personas vārds, uzvārds, personas kods, deklarētās dzīvesvietas adrese, kontakttālrunis
	

	4.2. Juridiskas personas, arī personālsabiedrības, pilns nosaukums (firma), reģistrācijas numurs un juridisko adrese, kontakttālrunis
	

	5. Nomas tiesību pretendenta pārstāvja vārds, uzvārds un personas kods, adrese un kontakttālrunis, ja attiecināms *
	

	6. Elektroniskā pasta adrese 
	

	7. Piedāvātās nomas maksas apmērs
	Par 1 m2 mēnesī ______ euro + PVN

Kopā par ______ m2 mēnesī ______ euro + PVN

	8. Pielikumi (uzskaitīt) * 

(skat. skaidrojumu zemāk)
	1. ______________________________________

2. ______________________________________

3.______________________________________

4._______________________________________


* Pretendenta (fiziskas personas) pilnvarotā persona, ja viņa pārstāv pretendentu un/vai parakstījusi pieteikumu, pievieno notariāli apliecinātu pilnvarojošo dokumentu - oriģinālu vai notariāli apliecinātu pilnvarojošā dokumenta kopiju vai norakstu.

* Juridiska persona papildus iesniedz uzņēmuma paraksttiesīgas personas apliecinātu reģistrācijas apliecības kopiju un dokumentu, kas apliecina pārstāvja piedalīšanos izsolē un tā paraksta tiesības.

Pretendents






______________ /__________________/










(paraksts, vārds, uzvārds)
2.pielikums 
Izsoles noteikumiem
LĪGUMA PROJEKTS

Jēkabpils                                                                                                           2022.gada ____.________ 

Sabiedrība ar ierobežotu atbildību “Jēkabpils pakalpojumi”, Vienot. Reģ. Nr. 45403006010, tās valdes priekšsēdētāja Mārtiņa Gluha personā, kurš rīkojas saskaņā ar Statūtiem, turpmāk tekstā saukts Iznomātājs, no vienas puses, un 

_________________, tās ______________, personā, turpmāk tekstā saukts Nomnieks, no otras puses, abi kopā turpmāk tekstā saukti Līdzēji, 

Līdzēji, ņemot vērā: 

1) Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi”; 

2) SIA “Jēkabpils pakalpojumi” izsoļu komisijas 2022.gada __________ lēmumu par izsoles rezultātu apstiprināšanu, 
noslēdz šādu nedzīvojamo telpu nomas līgumu:

1. Līguma priekšmets.

1.1. Iznomātājs nodod nomā, bet Nomnieks pieņem nomā SIA “Jēkabpils pakalpojumi” piederošu nedzīvojamo telpu ar kopējo platību ______ m2 (__________________ kvadrātmetri) ar visiem piederumiem un visām tajās iebūvētajām komunikācijām, turpmāk tekstā saukts Nomas objekts, kas atrodas Raiņa ielā 83, Jēkabpilī, Jēkabpils novadā.
1.2. Nomas objektu Nomnieks drīkst izmantot saimnieciskās darbības (noliktavas vajadzībām) veikšanai.
1.3. Nomas objekts Nomniekam lietošanā tiek nodots tādā stāvoklī, kāds tas ir uz Nomas objekta  pieņemšanas-nodošanas brīdi. Nomnieks iepriekš ir iepazinies ar Nomas objekta faktisko stāvokli. Līguma parakstīšana no Nomnieka puses ir rakstisks apliecinājums tam, ka tas Nomas objekta atrašanās vietu un tā faktisko stāvokli atzinis sev izmantošanai par pieņemamu un turpmāk šajā sakarā nekādas pretenzijas Iznomātājam netiks izvirzītas.

1.4. Līdzēji vienojas, ka Nomas objekta pieņemšanas-nodošanas akts tiek sastādīts šī Līguma parakstīšanas dienā.
2. Nomas maksa un citi norēķini.

2.1. Par Nomas objekta lietošanu tiek noteikta nomas maksa EUR ____ (_________) par kvadrātmetru mēnesī, kas tādējādi sastāda EUR ________ (___________) mēnesī par visu Nomas objektu un sakrīt ar Nomnieka izteikto piedāvājumu nomas tiesību izsolē. 
2.2. Nomnieks maksā Iznomātājam nomas maksu saskaņā ar Iznomātāja izrakstīto rēķinu vienu reizi mēnesī, pārskaitot maksu Iznomātājam rēķinā norādītajā termiņā.

2.3. Gadījumā, ja Nomnieks kavē Nomas maksas maksājumu veikšanu, tam ir pienākums maksāt līgumsodu 0.5% (viena puse procenta) apmērā no termiņā nesamaksātās summas par katru nokavējuma dienu, bet ne vairāk kā 10% no rēķina summas.  

2.4. Nomnieks noteikto nomas maksu sāk maksāt ar 2022.gada ____. ___________ un maksā līdz Nomas objekta  nodošanai atpakaļ Iznomātājam. 

2.5. Ja Nomniekam ir pretenzijas par Iznomātāja izrakstīto rēķinu, tās Nomniekam rakstiski jāpiesaka trīs dienu laikā no rēķina saņemšanas dienas. Pēc tam pretenzijas pieņemtas netiek un rēķins uzskatāms par apmaksājamu pilnā apmērā, bet strīdi tiek izskatīti vispārējā kārtībā.          

2.6. Līdzēji vienojas, ka gadījumā ja kāds iepriekšējais rēķins nav apmaksāts, tad no tekošā maksājuma summas vispirms tiek segts līgumsods, parāds un tikai atlikums tiek ieskaitīts tekošajā maksājumā. 

2.7. Rēķins par nomas maksu un pārējiem Līgumā paredzētajiem maksājumiem tiek iesniegts Nomniekam, nosūtot to uz Nomnieka e-pastu:__________________________ vai pa pastu. Nomas maksas rēķina nesaņemšana nevar būt par pamatu nomas maksas samaksas kavējumam. Nomniekam ir pienākums informēt Iznomātāju par izmaiņām e-pasts adresē. 
3. Pušu tiesības un pienākumi.

3.1. IZNOMĀTĀJAM ir šādi pienākumi:
3.1.1. nodot Nomniekam lietošanā Nomas objektu, saskaņā ar šī Līguma noteikumiem; 

3.1.2. šajā līgumā noteiktajos termiņos un kārtībā iesniegt Nomniekam rēķinu par nomas maksu un elektrību, kā arī nekustamā īpašuma nodokļa paziņojumu; 

3.1.3. nodrošināt Nomniekam no savas puses netraucētu Nomas objekta lietošanu līgumā paredzētajam mērķim un termiņā; 

3.1.4. Iznomātāja atbildībā esošo ārējo ūdensvada, kanalizācijas, elektrotīkla bojājuma gadījumā ārpus Nomas objekta iespējami ātri veikt nepieciešamās darbības, lai veicinātu šo pakalpojumu piegādes atjaunošanu; 

3.1.5. rakstiski paziņot Nomniekam par Nomas objektā vai visā ēkā paredzamo būvdarbu veikšanu vismaz divas nedēļas iepriekš, ja šie darbi kaut kādā veidā var traucēt Nomnieka darbībai.

3.2.  IZNOMĀTĀJAM ir šādas tiesības: 

3.2.1. iepriekš brīdinot Nomnieku pārbaudīt Nomas objekta komunikāciju stāvokli, to ekspluatēšanas noteikumu ievērošanu, to izmantošanu līgumā paredzētajam mērķim un dot saistošus norādījumus Nomniekam saistībā ar Nomas objekta atbilstošu lietošanu. Pārkāpumu konstatēšanas gadījumā tiek sastādīts rakstisks akts; 

3.2.2. avāriju gadījumos, kad nepieciešama tūlītēja rīcība, lai glābtu cilvēkus, mantu (ugunsgrēks u.tml.), lai novērstu bojājumus un likvidētu avāriju, iekļūt telpās bez Nomnieka klātbūtnes. Par to nekavējoties telefoniski tiek informēts Nomnieks vai tā darbinieki. Par katru šādu gadījumu tiek sastādīts akts;
3.2.3. iznomātājs ir tiesīgs, rakstiski nosūtot Nomniekam paziņojumu, vienpusēji, bez grozījumu izdarīšanas Līgumā, mainīt nomas maksas apmēru, ja:

a) normatīvie akti paredz citu Nomas maksas apmēru vai Nomas maksas aprēķināšanas kārtību;

b) reizi gadā, nākamajam Nomas perioda gadam, ja ir mainījušies Iznomātāja īpašuma plānotie pārvaldīšanas izdevumi;

c) saskaņā ar normatīvajiem aktiem tiek no jauna ieviesti vai palielināti nodokļi, nodevas. Minētajos gadījumos Nomas maksas apmērs tiek mainīts sākot ar dienu, kāda noteikta attiecīgajos normatīvajos aktos;

d) Centrālās statistikas pārvaldes sniegtais patēriņa cenu indekss attiecībā pret pēdējo Nomas maksas izmaiņas dienu pārsniedz 10% (desmit procentus). Nomas maksas paaugstinājumu nosaka, sākot ar otro Nomas gadu atbilstoši Centrālās statistikas pārvaldes sniegtajiem patēriņa cenu indeksiem.
3.2.4. pirms termiņa vienpusēji lauzt līgumu 4.3. un 4.4. punktos paredzētajos gadījumos un kārtībā; 

3.2.5. uz laiku slēgt Nomas objektu avārijas vai tās draudu gadījumos.

3.3.  NOMNIEKAM ir šādas tiesības: 

3.3.1. ievērojot pastāvošās prasības un saskaņojot ar Iznomātāju izvietot ēkas iekšpusē nepieciešamās izkārtnes, reklāmu, kas saistīta ar viņa darbību; 

3.3.2. tikai pēc rakstiskas saskaņošanas ar Iznomātāju veikt telpu pārplānošanu, veikt uzlabojumus, kas nepieciešami viņa vajadzībām, ievietot Nomas objektā mantu, iekārtas un citus priekšmetus, kuru dēļ jāveic Nomas objektā jebkādas būvniecības darbības t.sk. naglošana, urbšana, elektroinstalācijas darbus, sakaru u.c. instalāciju pārveide, jaunas izveide; 

3.3.3. ja Nomnieks ir nokārtojis visus maksājumus saskaņā ar šo Līgumu, viņš var pirms termiņa lauzt līgumu vienpusējā kārtā, saskaņā ar Līguma 4.6.punktu; 

3.4.  NOMNIEKAM ir šādi pienākumi:    

3.4.1. savlaicīgi veikt nomas un citus maksājumus saskaņā ar šo Līgumu; 

3.4.2. Nomas objektu izmantot tikai tam paredzētajam mērķim, saskaņā ar Līguma 1.2.punktu;

3.4.3. nomas laikā ievērot Nomas objekta un ēkas, komunikāciju vispārējos ekspluatācijas noteikumus, sanitārās un ugunsdrošības, elektrodrošības prasības, darba drošības, vides aizsardzības  u.c. obligāto normatīvo aktu noteikumu prasības, kas attiecināmas uz šo Līgumu, un nest atbildību par to neievērošanu, patstāvīgi apmaksājot visus piemērotos sodus šajā sakarā.

3.4.4. lietot Nomas objektu kārtīgi, saudzīgi un saimnieciski, ievērot telpās, koplietošanas telpās, kā arī visā ēkā un tai pieguļošajā teritorijā kārtību un tīrību, segt visus Iznomātājam radītos zaudējumus šai sakarā. 

3.4.5. ja Nomas objekta lietošanas laikā tā uzturēšanai nepieciešams veikt remontu, tad Nomnieks par saviem līdzekļiem veic šo nepieciešamo sīko, kosmētisko remontu telpām un tajās atrodošajiem piederumiem un komunikācijām. 
3.4.6. ja Nomas objekts tiek lietots nekārtīgi vai, ja telpām, tās piederumiem, komunikācijām vai ēkai tiek nodarīts kaitējums, bojājumi vai to stāvoklis nomas laikā tiek pasliktināts (izņemot dabisko nolietojumu), Nomnieka pienākums ir tās atremontēt vai pēc Iznomātāja  ieskata atlīdzināt izdevumus, kas nepieciešami to remontam vai atjaunošanai. Nomnieks nes atbildību par savu darbinieku, klientu, apmeklētāju nodarītajiem zaudējumiem Nomas objektam un atlīdzina tos Iznomātājam, saskaņā ar tā piestādītajiem rēķiniem. Par trešo personu nodarītajiem zaudējumiem Nomnieks nes atbildību gadījumā, ja tie radušies apstākļos, kurus Nomnieks  pieļāva, vai tos varēja novērst saprātīgi rīkojoties. 

3.4.7. Nomniekam ir pienākums noteiktajā laikā ielaist Iznomātāja pārstāvi Nomas objektā tā pārbaudei, pašam (vai pilnvarotam pārstāvim) piedalīties pārbaudē, ievērot un izpildīt Iznomātāja norādījumus attiecībā uz Nomas objekta lietošanu; 

3.4.8. nomas attiecību izbeigšanās gadījumā Nomniekam ir pienākums līdz Nomas objekta nodošana-pieņemšanas akta parakstīšanas dienai Iznomātājam samaksāt visus ar Līgumu saistītos maksājumus, atbrīvot Nomas objektu no visas savas mantas, sakārtot Nomas objektu, ievērojot 3.4.5. punktā noteikto. Iznomātājam ir tiesības nepieņemt telpas un atteikties parakstīt telpu pieņemšanas nodošanas aktu, ja Nomnieks nav izpildījis kādu no šajā punktā minētajām prasībām. 

3.4.9. izbeidzoties nomas attiecībām starp Pusēm, Nomniekam ir pienākums nodot Nomas objektu Iznomātājam ar abpusēji parakstītu pieņemšanas-nodošanas aktu līdz noteiktās nomas attiecību izbeigšanās dienai.   

3.4.10. Nomnieks atstāj bez atlīdzības Iznomātājam visus uzlabojumus Nomas objektā, izņemot tos, kas nav tieši, funkcionāli saistīti ar telpām (piem. mēbeles, aizkarus, paklājus u.tml.). Nomnieka izdevumi Nomas objekta uzturēšanai, nepieciešamajam remontam netiek atlīdzināti. Pirms telpu nodošanas Nomniekam nav tiesību veikt kādas darbības, kuru rezultātā pasliktinās Nomas objekta stāvoklis, neievērojot minēto, Nomnieks atlīdzina Iznomātājam zaudējumus divkāršā apmērā;
3.4.11. Ja Nomnieks savas vainas dēļ (savu neizpildīto pienākumu un saistību dēļ) noteiktajā termiņā Nomas objektu ar abpusēji parakstītu nodošanas-pieņemšanas aktu Iznomātājam nenodod, tad Nomnieks turpmāk kā līgumsodu (CL 1716.p.) maksā nomas maksu divkāršā apmērā par visu laiku, kamēr telpas tiek nodotas Iznomātājam ar abpusēji parakstītu pieņemšanas-nodošanas aktu, neatkarīgi no tā vai Nomnieks telpas izmanto; 

3.5. Nomniekam ir aizliegts nodot lietošanā un/vai iznomāt apakšnomā Nomas objektu vai to daļu trešajām personām vai izmantot tās līgumā neparedzētam mērķim bez Iznomātāja rakstiskas atļaujas.

4. Līguma termiņš, tā grozīšanas un laušanas kārtība.

4.1. Līgums stājas spēkā 2022.gada ___.______________ un tiek noslēgts uz 3 (trīs) gadiem ar tiesībām līgumu pagarināt.
4.2. Visi Līguma grozījumi un papildinājumi tiek noformēti rakstiski un tiek pievienoti Līgumam, kļūstot par tā neatņemamu sastāvdaļu. 

4.3. Iznomātājam ir tiesības, Nomnieku rakstiski informējot par to vismaz vienu mēnesi iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka taisītos izdevumus nomas objektam, ja:

4.3.1. Nomnieka darbības vai bezdarbības dēļ tiek bojāts Nomas objekts;

4.3.2. Nomnieks vairāk nekā mēnesi kavē nomas maksas samaksu;  

4.3.3. Nomas objekts bez Iznomātāja piekrišanas tiek nodots apakšnomā; 

4.3.4. netiek izpildīti Nomas objekta izmantošanas nosacījumi;

4.3.5. nomas Līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē.

4.4. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai un ir pieņemts attiecīgas Jēkabpils domes lēmums. 

4.5. Ja Iznomātājs vienpusēji atkāpjas no nomas Līguma 4.4. punktā minētajā gadījumā, Iznomātājs, ievērojot Civillikumu un šo Līgumu, atlīdzina Nomnieka nepieciešamos un derīgos izdevumus, ko Nomnieks taisījis nomas objektam.

4.6. Nomniekam ir tiesības lauzt šo Līgumu pirms termiņa, rakstiski par to brīdinot Iznomātāju 3 (trīs) mēnešus iepriekš un turpināt maksāt par šo periodu Līgumā noteiktos maksājumus.

4.7. Šajā Līguma nodaļā noteiktie paziņojumi par Līguma laušanu ir nosūtāmi uz šajā Līgumā norādītajām Līdzēju adresēm un tiek uzskatīti par saņemtiem saskaņā ar Paziņošanas likuma normām. 

4.8. Vienpusēji laužot Līgumu, Līdzējiem ir pienākums sastādīt un parakstīt Nomas objekta pieņemšanas – nodošanas aktu. Gadījumā, ja Nomnieks atsakās šādu Nomas objekta pieņemšanas nodošanas aktu parakstīt, tad uzskatāms, ka Nomnieks to ir parakstījis astotajā dienā pēc tā nosūtīšanas vai nodošanas Nomniekam. 

4.9. Viss, kas atradīsies Nomas objektā pēc Nomas objekta pieņemšanas-nodošanas akta abpusējas parakstīšanas vai vienpusējas parakstīšanas, saskaņā ar Līguma 4.8.punktu, ir uzskatāms par Iznomātāja īpašumu un Iznomātājs ir tiesīgs ar to rīkoties pēc saviem ieskatiem. 

5. Noslēguma noteikumi

5.1. Visus strīdus, kas radīsies Līguma darbības laikā, Līdzēji risina sarunu ceļā, ar iespēju panākt vienošanos. Ja vienošanās nav iespējama, strīdu izšķir LR tiesu instances. 

5.2. Līdzējiem ir pienākums vienas nedēļas laikā rakstiski informēt otru Līdzēju par izmaiņām savā adresē un cits rekvizītos. 

5.3. Līgums ir sagatavots divos identiskos eksemplāros uz ___ (_________) lapām, ar vienu pielikumu uz vienas lapas. Abiem eksemplāriem ir vienāds juridisks spēks. Pa vienam Līguma eksemplāram glabājas pie Iznomātāja un Nomnieka.

5.4. Līdzēju rekvizīti un paraksti:
Iznomātājs:
Nomnieks:

SIA ”Jēkabpils pakalpojumi”

Vienot. Reģ. Nr. 45403006010

PVN Reģ.Nr. LV 45403006010

Zemgales iela 24/1,

Jēkabpils, Jēkabpils novads LV-5201

	Valdes priekšsēdētājs


________________________
________________________

Mārtiņš Gluhs
Z.v.

